Igas

Igas () – miestelis vidurio Slovėnijoje, į pietus nuo Liublianos. Savivaldybės centras. Yra 1780 m. pastatyta Šv. Martyno katalikų bažnyčia, taip pat yra XIV a. Šv. Jurgio bažnyčios griuvėsiai. Igo apylinkėse yra priešistorinės namų ant polių gyvenvietės liekanų (UNESCO pasaulio paveldo objektas – „Alpių priešistoriniai būstai ant polių“).

 Istorija 

Igas rašytiniuose šaltiniuose minimas nuo 1249 m. Viduramžiais Igu vadintas kraštas, o miestelis buvo žinomas kaip Studenec. Pokario metais čia veikė Jugoslavijos politinių kalinių darbo stovykla.

Kategorija:Slovėnijos miestai